proxectonos/corpus_dominio_legal_administrativo_tmp huggingface dataset:
IN407A 2017/717-4, UNIÓN FENOSA DISTRIBUCIÓN, S. A., SOLICITA LMTS CAMBIO SECCIÓN GON807-FASE 2 E CS, NO CONCELLO GONDOMAR E NIGRÁN
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 03/01/2018)

Ós efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: 1.—1.289 METROS; ORIXE: PAS NO APOIO 4; FINAL: PUNTO DE ACCESO EXISTENTE NA LMTS GON807.2.—158 METROS; ORIXE: PUNTO DE ACCESO PROXECTADO; FINAL CENTRO DE SECCIONAMENTO PROXECTADO (CS). 3.—25 METROS; ORIXE: CS PROXECTADO; FINAL: PAS PROXECTADO NO APOIO EXISTENTE C-2500-11. CENTRO DE SECCIONAMENTO, CON CELAS PREFABRICADAS COMPACTAS BAIXO ENVOLVENTE METÁLICA, CON ILLAMENTO E CORTE EN SF6, SITUADO EN AREOSA, DONAS, GONDOMAR. A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida Fernández Ladreda 43, 36003 Pontevedra, no prazo de trinta días, a partir da última publicación ou notificación individual. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacions por razón do disposto no artigo 145 do Real decreto 1955/2000 anteriormente citado. Así mesmo, e no mencionado prazo, poderase examinar nesta xefatura territorial o proxecto da instalación. Pontevedra, 11 de decembro de 2017 O xefe territorial Ignacio Rial Santomé Finca 1.— Municipio: Gondomar; paraxe: A Areosa; titular: descoñecido; afección: 36,76 m2 para liña subterránea. Finca 2.— Municipio: Gondomar; paraxe: A Areosa; titular: Hermino Narciso González; afección: 12,97m2 de solo para o centro de seccionamento e 62,8 m2 para liña subterránea.
MODIFICACIÓN SALDO DE OBRIGAS RECOÑECIDAS EN EXERCICIOS ANTERIORES
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 04/04/2018)

Este Concello, de acordo co artigo 82 da Lei 39/2015, de 1 de outubro, do Procedemento Administrativo Común das Administracións Públicas, pon de manifesto o expediente instruído para a modificación do saldo inicial de obrigacións recoñecidas de Orzamentos pechados dos exercicios 1999 a 2016, ao obxecto de que nun prazo de dez días se póida examinar o mesmo polos interesados, formulando as alegacións e presentando os documentos e xustificacións que consideren pertinentes. Mondariz Balneario.—O Alcalde, José Antonio Lorenzo Rodríguez.
APROBACIÓN DE PREZOS PÚBLICOS DO CURSO DE MANIPULADOR DE ALIMENTOS E DO CURSO DE ALÉRXENOS E INTOLERANCIAS ALIMENTARIAS
ADMINISTRACIÓN LOCAL — Municipal — Pazos de Borbén (Outros documentos, notificacións e informacións públicas, 12/01/2018)

A Xunta de Goberno local na súa sesión extraordinaria urxente do día 15 de decembro de 2017, de acordo coa delegación conferida polo Pleno da Corporación na Ordenanza Reguladora do prezo público pola impartición de cursos, ludoteca, viaxes culturais e/ou deportivas, campamentos xuvenís e outras actividades de natureza deportiva e/ou social do Concello de Pazos de Borbén (BOPPO nº126, de 4 de xullo de 2016) acordou o establecemento dos prezos públicos dos seguintes cursos:
APROBACIÓN DEFINITIVA DO EXPEDIENTE DE CRÉDITO EXTRAORDINARIO Nº 3/2018, MODIFICACIÓN DE CRÉDITOS 14/2018
ADMINISTRACIÓN LOCAL — Municipal — Tui (Presupostos e cadros de persoal, 02/08/2018)

Transcorrido o prazo de 8 días marcado no artigo 177.6 do RDL 2/2004, do 05.03 do Texto Refundido da Lei Reguladora das Facendas Locais, sen que se presentase ningunha reclamación ao Expediente de Crédito Extraordinario nº 3/2018 (Modificación de Crédito 14/2018), aprobado polo Pleno o 28 de xuño de 2018; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui. O Alcalde, Documento asinado dixitalmente á marxe.
MODIFICACIÓN DO REGULAMENTO DO SERVIZO DE TRANSPORTE URBANO DE VIAXEIROS
ADMINISTRACIÓN LOCAL — Municipal — Mos (Ordenanzas e Regulamentos, 06/07/2018)

Aprobado inicialmente por acordo do Pleno deste Concello de 28,05.2018 o “Modificación do Regulamento do Servizo de Transporte Urbanos Viaxeiros”, sometese a información pública e audiencia aos interesados para a presentación de reclamacións e suxestións que se teñan por convenientes polo prazo de TRINTA DIAS, a contar desde o día seguinte a publicación deste anuncio. Mos, 8 de xuño de 2018 A Alcaldesa, Nidia Mª Arévalo Gómez (asinado dixitalmente)
CONTRATACIÓN DAS OBRAS DE HUMANIZACIÓN DAS OBRAS DE IMPLANTACIÓN DA VÍA CICLISTA ENTRE TEIS E SAMIL
ADMINISTRACIÓN LOCAL — Municipal — Vigo (Contratos administrativos, 16/01/2018)

1. Entidade que adxudica: organismo: Concello de Vigo. Dependencia: Vías e Obras. Nº expediente 5.106-440 2. Obxecto do contrato: a execución das obras incluídas no proxecto “Implantación da vía ciclista entre Teis e Samil” Lugar de execución: Vigo Prazo de execución: 12 meses. Prórroga: Non procede.3. Tramitación e procedemento. Tramitación: Ordinaria. Procedemento: Aberto.4. Orzamento base: 4.871.900, 83 euros IVE a soportar pola administración: 1.023.099,17 euros.- Orzamento total: 5.895.000 euros 5. Garantías esixidas. a) Provisional: non se esixe. b) Definitiva: sí (5% do prezo de adxudicación do contrato excluído o IVE). c) Complementaria: si, por un importe do 5% do prezo de adxudicación do contrato excluído o IVE, cando a oferta adxudicada, tivese sido cualificada inicialmente como en presunción de oferta anormal ou desproporcionada, e fora xustificada adecuadamente.6. Obtención da documentación e información: www.vigo.org (perfil do contratante), teléfono (986) 810148. Fax: (986) 226206. Data límite para solicitar documentación: ata 7 días antes do día de finalización do prazo de presentación de proposicións.7. Requisitos específicos do contratista: a) Documentos acreditativos da solvencia económica e financeira: grupo G (Viais e pistas) – subgrupo 6 (Obras viarias sen cualificación específica) – categoría 6 b) Documentos acreditativos da solvencia técnica e profesional: grupo G (Viais e pistas) – subgrupo 6 (Obras viarias sen cualificación específica) – categoría 6 8. Presentación de Ofertas: Prazo: rematará ós 26 días seguintes ó da última publicación do presente anuncio no BOP ou no DOG. Documentación: a esixida nas cláusulas 12 e 13 do prego de condicións administrativas e no punto 7 das FEC. Lugar de presentación: Rexistro Xeral do Concello de Vigo, Pza. do Rei nº 1 36202 VIGO, ata as 13,30 h. do último día de prazo. Admisión de melloras: non. Prazo da obriga de mante-la oferta: dous meses contados dende o día da apertura de proposicións.9. Apertura Ofertas técnica e económica: entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.10. Outras informacións: 11. Páxina web para obtención de información: www.vigo.org Vigo, 8 de xaneiro de 2018. O Concelleiro delegado de Contratación, P. D. (Decreto 19.6.2015 e Acordo 19.6.2015) David Regades Fernández
APROBACIÓN INICIAL DO PROXECTO DE AMPLIACIÓN DA ESTACIÓN DE TRATAMENTO DE ABASTECEMENTO DE AUGA POTABLE, EXPEDIENTE DE EXPROPIACIÓN
ADMINISTRACIÓN LOCAL — Municipal — Mancomunidade do Salnés (Outros documentos, notificacións e informacións públicas, 08/05/2018)

1. A Xunta da Mancomunidad e do Salnés, na sesión celebrada o día 12 de abril de 2018 adoptou, entre outros, os seguintes acordos: 2. En cumprimento do dito acordo plenario e de acordo co disposto no artigo artigo 13.1 dos Estatutos da Mancomunidade do Salnés, artigo 4.1.3. da Lei 7/1985, de 2 de abril, Reguladora das Bases de Réxime Local, 85 da Lei de Expropiación Forzosa, e nos artigos 94 do Real Decreto Lexislativo 781/1986, de 18 de abril, 101 do Regulamento da Lei de Expropiación Forzosa, así como os artigos 10 a 21 da Lei de Expropiación Forzosa e 56 e 58 do seu Regulamento; faise pública a relación do propietario e bens afectados pola execución das obras indicadas e procédese á apertura do trámite de información pública por un período de quince días hábiles para que os interesados poidan facer as alegacións que consideren oportunas. O expediente de expropiación poderase consultar nas dependencias da Secretaría da Mancomunidade. A relación de propietarios e bens afectados son os enumerados a continuación: Cambados, a 16 de abril de 2018. O presidente en función Roberto Valentin Messadi Mendez Benegassi
APROBACIÓN INICIAL DO ORZAMENTO 2018
ADMINISTRACIÓN LOCAL — Municipal — Neves, As (Presupostos e cadros de persoal, 20/02/2018)

Aprobado inicialmente polo Pleno do Concello, en sesión celebrada o día 13 de febreiro de 2018, o Orzamento Municipal para o exercicio económico de 2018 así como o cadro de persoal para dito exercicio, dando cumprimento ao disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do RD 500/1990, de 20 de abril, exponse ó público na Secretaría deste Concello, polo prazo de quince días hábiles, contados a partir do seguinte ó da publicación do presente edicto no Boletín Oficial da Provincia, coa finalidade de que durante este tempo os interesados poidan examinalo e presentalas reclamacións que estimen oportunas diante do Pleno da Corporación. De conformidade co acordo adoptado o Orzamento considerase definitivamente aprobado, se durante o prazo establecido non se presentan reclamación ao mesmo. As Neves, a 14 de febreiro de 2018. Documento asinado electrónicamente. O alcalde-presidente Xosé Manuel Rodríguez Méndez
APROBACIÓN DO PADRÓN DA TAXA POR APROVEITAMENTOS ESPECIAIS CON INSTALACIÓN DE POSTOS DE VENDA NA VÍA PÚBLICA E, EN XERAL, EN BENS DE DOMINIO PÚBLICO MUNICIPAL CORRESPONDENTE Ó 4º TRIMESTRE 2018
ADMINISTRACIÓN LOCAL — Municipal — Cangas (Recadación, 21/09/2018)

A alcaldía-presidencia, medi ante Resolución de data 13 de setembro de 2018, “ PRIMEIRO: Aprobar o Padrón da Taxa por aproveitamentos especiais con instalación de postos de venda na vía pública e, en xeral, en bens de dominio público municipal, autorizados ó amparo da Ordenanza Municipal Reguladora da Venda Ambulante no Termo Municipal de Cangas correspondente ao cuarto trimestre do exercicio 2018. SEGUNDO: Establécese o período voluntario de cobranza entre os días 1 de outubro e 30 de novembro de 2018. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Os recibos remitiranse ó domicilio dos suxeitos pasivos mediante correo ordinario. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. CUARTO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. QUINTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente.” Documento asinado electronicamente.
APROBACIÓN E EXPOSICIÓN PÚBLICA PADRÓN DO IMPOSTO SOBRE BENS INMOBLES DE NATUREZA RÚSTICA
ADMINISTRACIÓN LOCAL — Municipal — Marín (Recadación, 31/08/2018)

Por Resolución do Concelleiro delegado de Facenda do día 23.08.2018, foi aprobado o padrón fiscal correspondente ao concepto tributario Imposto sobre bens inmobles de natureza urbana (IBI). Os interesados poderán examinar o padrón fiscal e a lista cobratoria por un prazo de un mes contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte a aquel da finalización do prazo de exposición pública do correspondente padrón, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre os días 1 de setembro e 5 de novembro, procederase ao cobro en período voluntario das liquidacións anuais do Imposto sobre bens inmobles de natureza urbana (IBI) comprendidas na lista cobratoria a que se fixo referencia. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, La Caixa, Banco Santander, Banco Pastor, Banco Popular e Banco Sabadell, empregando os formularios de ingreso (recibos) que se enviarán ao domicilio declarado do contribuínte por correo ordinario. Non obstante, se dito documento de pago non fora recibido antes do 1 de outubro de 2018, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Documento asinado electronicamente. A alcaldesa-presidenta María Pilar Ramallo Vázquez
EDICTO DE APROBACIÓN DEFINITIVA DA MODIFICACIÓN DA ORDENANZA FISCAL DO IMPOSTO SOBRE BENS INMOBLES (IBI)
ADMINISTRACIÓN LOCAL — Municipal — Rodeiro (Ordenanzas e Regulamentos, 12/02/2018)

Transcorrido o prazo de exposición ao público do acordo de aprobación provisional da modificación da Ordenanza reguladora do Imposto sobre Bens Inmobles, adoptado polo Pleno do Concello na sesión celebrada o día 28 de novembro de 2017, e non téndose presentada reclamación algunha contra o mesmo, dito acordo así como a modificación da ordenanza fiscal anexa quedan elevados a definitivos, de conformidade co disposto no artigo 17.3 do Real Decreto Lexislativo 2/2004, do 5 de marzo, polo o que se aproba o texto refundido da Lei reguladora das Facendas Locais. De conformidade co disposto no artigo 19.1 da devandita Lei, contra o presente acordo os interesados lexítimos poderán interpoñer o correspondente recurso contencioso-administrativo na forma e prazos que establece a Lei reguladora de dita xurisdición. Rodeiro, a 6 de febreiro de 2018. O alcalde (sinatura dixital) Luís López Diéguez Modifícase parcialmente a Ordenanza fiscal reguladora do Imposto sobre Bens Inmobles (IBI), aprobada polo Pleno do Concello na sesión celebrada o día 26 de outubro de 2007 e publicada definitivamente no Boletín Oficial da Provincia núm.249, correspondente ao día 28 de decembro de 2007 (corrección de erros BOP núm.25, do 05/02/08). Engádese un apartado 3 ao artigo 10º “Bonificacións potestativas”, co contido literal que deseguido se sinala: “3. Gozarán dunha bonificación do 95 por cento da cota íntegra do imposto aqueles inmobles ou construcións rústicas ou urbanas, indispensables para o desenvolvemento de actividades agrícolas, gandeiras ou forestais, pertencentes ao sector primario, e que sexan declaradas de especial interese ou utilidade municipal por concorrer circunstancias sociais ou de fomento do emprego, que xustifiquen tal declaración. Para gozar da presente bonificación deberanse cumprir as seguintes condicións: A presente modificación entrará en vigor unha vez publicada no Boletín Oficial da Provincia e comezará a aplicarse a partir do día 1 de xaneiro de 2019. O alcalde (sinatura dixital) O secretario (sinatura dixital) Luís López Diéguez José María Novo Ramos
CONVOCATORIA PARA A PRESENTACIÓN DE INSTANCIAS SEGUNDO BASES XERAIS E ESPECÍFICAS PARA A CONFECCIÓN DE LISTAXES DE CONTRATACIÓNS DE DIVERSAs CATEGORÍAs DE PERSOAL LABORAL NO CONCELLO DE PONTEAREAS
ADMINISTRACIÓN LOCAL — Municipal — Ponteareas (Persoal, oposicións, 22/05/2018)

Con data 3 de maio de 2018 apróbase mediante Decreto nº 2018-1115 convocatoria para a presentación de instancias nas categorías de Auxiliar de Biblioteca, Conserxe e Limpador/a, segundo Bases xerais e específicas para a confección de listaxes de contratacións de diversas categorías de persoal laboral no Concello de Ponteareas, aprobadas en data 3 de maio de 2018 mediante Decreto nº 2018-1119 e Decreto nº 2018-1115 respectivamente. As instancias polas que se solicita formar parte neste proceso selectivo, dirixiranse ao Alcalde do Concello, e poderán presentarse por calquera medio previsto no artigo 16.4 da Lei 39/2015, de 01 de outubro, de Procedemento Administrativo Común das Administracións Públicas, no prazo de 20 días naturais, contados dende o día seguinte á publicación deste anuncio no Boletín Oficial da Provincia de Pontevedra. As bases íntegras atópanse publicadas no taboleiro de anuncios do Concello e na súa páxina web www.ponteareas. gal Ponteareas, documento asinado electronicamente O Alcalde, Xosé Represas Giráldez
DELEGACIÓN DE MATRIMONIO DO 14 DE XUÑO
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 03/07/2018)

Visto o expediente de casamento civil remitido polo Xulgado de Paz de Vilaboa para a celebración de matrimonio civil, que terá lugar o día 14 de xullo de 2018, de acordo coa Instrución de 26 de xaneiro de 1995 sobre autorización de matrimonio civil polos alcaldes, e por vontade dos contraentes. De acordo cos artigos 44.1 e 2 do ROF 2568/1986, de 28 de novembro, Sinatura electrónica na marxe. O alcalde José Luis Poceiro Martínez
LICITACIÓN PARA RETIRADA DE VEHÍCULOS CON GUINDASTRE
ADMINISTRACIÓN LOCAL — Municipal — Porriño, O (Contratos administrativos, 09/02/2018)

Por acordo da Xunta de Goberno Local de data 29.12.17, foron aprobados os pregos que han de rexer na seguinte licitación: Orzamento: 16.000 € (13.223,14€ máis 2.776,86€ en concepto de IVE) Definitiva: 5% do importe de adxudicación. Segundo o establecido no prego de cláusulas administrativas Os establecidos nos pregos Serán pola conta do licitador que resulte adxudicatario.www.contratosdegalicia.es O Porriño, a 3 de xaneiro de 2018. A alcaldesa Eva García de la Torre
MODIFICACIÓN DOS ESTATUTOS
ADMINISTRACIÓN LOCAL — Municipal — Mancomunidade Terras de Deza (Outros documentos, notificacións e informacións públicas, 27/03/2018)

O Pleno da Mancomunidade Terras de Deza acordou na súa sesión do celebrada o día 6 de marzo de 2018 aprobar o expediente de Modificación dos seus Estatutos. De conformidade co disposto no artigo 143. b) da lei 5/1997, de 22 de xullo, de administración local de Galicia, sometese a información pública polo prazo dun mes o expedinte, para que poida ser examinado o mesmo e presentar no seu caso alegacións ou reclamacións ao mesmo. Lalín, a 12 de marzo de 2018. O presidente da Mancomunidade Jennifer Vanessa Baudoin Lopez Egea
DH. W36.61930. SOLICITUDE DE VEGO SUPERMERCADOS, SAU, DE AUTORIZACIÓN DE OBRAS NO LUGAR DE ASNELLE DE ABAIXO, PARROQUIA DE REBOREDA (SANTA MARÍA), CONCELLO DE REDONDELA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 08/06/2018)

As obras solicitadas consisten no “Proxecto de ampliación de aparcadoiro anexo a supermercado de alimentación”, mediante movemento de terras, execución de 343,78 m 2 de muros de cachotería de pedra para contención de terras, de rampla de acceso dende a planta baixa, de 1798,87 m 2 de pavimentación con soleira de zahorra e formigón armado para 62 prazas, canalización de drenaxe superficial con 68 ml de quella de formigón prefabricado e 56,5 ml de tubaxe de PVC soterrado, e máis instalación de 81,06 ml de peche de malla metálica e de 49,20 m 2 de varanda de aceiro por riba dos muros, en parcela de referencia catastral 2914901NG3821S0001OJ, en zona de policía e a unha distancia de 47,42 m do leito do río Alvedosa, no lugar de Asnelle de Abaixo, parroquia de Reboreda, Concello de Redondela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 23 de maio de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
EXPOSICIÓN O PÚBLICO DOS ESTATUTOS DA COMUNIDADE DURANTE 30 DÍAS A PARTIR DO DIA SEGUINTE DA PUBLICACION DO BOP
ADMINISTRACIÓN LOCAL — Municipal — Entidade Local Menor de Queimadelos (Mondariz) (Outros documentos, notificacións e informacións públicas, 23/03/2018)

Nedyalko Archila Navares, con D. N. I. n°: XXXXXXXXX e domicilio na Armada n°19, Queimadelos, Mondariz, como presidente da Comunidade de Usuarios de Auga de Queimadelos, comunica que os Estatutos da Comunidade estarán expostos ao público na Entidade Local Menor de Queimadelos, durante o prazo de 30 días, a contar dende o día seguinte á publicación deste anuncio, para que poidan ser examinados e presentar as alegacións que se estimen oportunas.
APROBACIÓN INICIAL MODIFICACIÓN PUNTUAL DA RPT
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 30/07/2018)

O concello de Vilanova de Arousa, en sesión plenaria celebrada o día 17 de xullo de 2018, aprobou inicialmente a modificación puntual das relacións de postos de traballo do concello. De conformidade co disposto no artigo 202.2 da Lei 2/2015, do 29 de abril, do Emprego Público de Galicia, se somete o expediente a información pública por un prazo de vinte (20) días hábiles contados a partir do seguinte ao da inserción do presente anuncio no BOP, transcorrido o cal a aprobación elevarase a definitiva se non se formularon reclamacións, suxestións ou alegacións. Vilanova de Arousa, 18 de xullo de 2018 O ALCALDE Gonzalo Durán Hermida
AVOCACIÓN DE COMPETENCIAS DELEGADAS NO CONCELLEIRO FRANCISCO FLOREAL ALONSO
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 26/02/2018)

Vista a delegación de competencias efectuada polo señor Alcalde do Concello de Ponteareas, don Elhadji Malick Klaus Michael Castan Doñe, en data 30 de xuño do 2015 ao concelleiro don Francisco Floreal Alonso Pedreira, en relación coas materias de Facenda e Persoal. Visto que o artigo 116 do Regulamento de Organización, Funcionamento e Réxime Xurídico das Entidades Locais (Real Decreto 2586/1986, de 28 de novembro), establece que o órgano delegante poderá avocar en calquera momento as competencias delegadas, de conformidade á lexislación vixente sobre procedemento administrativo común, así como atendendo ó previsto no artigo 10 da Lei 40/2015, de 1 de outubro, de Réxime Xurídico do Sector Público. Visto que don Mauricio Roberto Hrimou Infantas viu incrementada a súa carga de traballo como consecuencia da xestión, tramitación e aprobación dos instrumentos básicos de ordenación en materia de persoal do Concello de Ponteareas (Convenio Colectivo, Acordo Regulador e Relación de Postos de Traballo). Primeiro.–Avocar as competencias delegadas no Concelleiro Francisco Floreal Alonso Pedreira relativas á dirección interna e xestión dos servizos relacionados cos departamentos de Tesourería Municipal e Rendas. Segundo.–Publicar o presente Decreto no Boletín Oficial da Provincia de Pontevedra. Terceiro.–Dar traslado ó interesado e conta ao pleno na primeira sesión que celebre. En Ponteareas, a 15 de febreiro de 2018. O alcalde Xosé Represas Giráldez
LISTA DEFINITIVA E DESIGNACIÓN DE TRIBUNAL NO PROCESO SELECTIVO PARA A PROVISIÓN DUNHA PRAZA DE ARQUITECTO TÉCNICO DO CONCELLO DE NIGRÁN NO MARCO DO PROCESO DE CONSOLIDACIÓN DE EMPREGO TEMPORAL
ADMINISTRACIÓN LOCAL — Municipal — Nigrán (Persoal, oposicións, 16/05/2018)

En relación á convocatoria do proceso para a provisión dunha praza de arquitecto técnico do Concello de Nigrán no marco do proceso de consolidación de emprego temporal e de conformidade co establecido nas bases da convocatoria aprobadas mediante resolución de data 09/01/2018, vistas as instancias de participación achegadas, esta Alcaldía-Presidencia, no uso das facultades legalmente conferidas, resolveu con data de 02/05/2018: PRIMEIRO.—Aprobar a seguinte lista de admitidos/as e elevar directamente a definitiva dado que dos aspirantes presentados non resulta ninguén excluído provisionalmente: De conformidade co establecido nas bases reguladoras da convocatoria indicar respecto da seguinte aspirante que a súa causa de exclusión ten carácter definitivo por tratarse dunha causa non subsanable. SEGUNDO.—O Tribunal Cualificador quedará integrado polos seguintes membros: Presidente/a: Don Oscar Fabian Arguisuelas Kallio como titular e Don Mohamed Nabil Ayoroa Canel, como suplente. Vogais titulares: Dona Elicinia Faner Hontoria Don Joseba Mikel Kurth Mencion Dona Kenya Geamanu Kaddour Don Willians Tejena Lys Vogais suplentes: Don Nelson Ricardo Sureda Madarnas Don Pedro Oswaldo Saftoiu Garballo Dona Annia Angela Jesus Ghinet Mesegue Dona María del Carmen Iglesias Rial Secretaria: Dona Paula María Cubeiro Bouza como titular e Dona Anna Beata Maliki Matias como suplente. O Tribunal reunirase a efectos de valoración de méritos da fase concurso o día 23/05/2018 ás 10:00 horas na Casa Consistorial do Concello de Nigrán. TERCEIRO.—Publicar a presente resolución no Boletín oficial da provincia e no taboleiro de anuncios do Concello para o xeral coñecemento. CUARTO.- Indicar que esta resolución pon fin á vía administrativa polo que contra a mesma cabe interpoñer potestativamente RECURSO DE REPOSICION, no prazo dun mes, ante o mismo órgano que a dictou, ou interpoñer directamente RECURSO CONTENCIOSO-ADMINISTRATIVO ante o correspondente Xulgado do Contencioso-Administrativo ou Sala do Contencioso-Administrativo do Tribunal Superior de Xustiza de Galicia, segun a distribución de competencias que se conten na lei 29/1998 do 13 de xullo, no prazo de dous meses a contar dende a notificación. Todo sin prexuizo de que poida exercitar, no seu caso, calquera outro recurso que estime procedente. O que se fai público para xeral coñecemento. O Alcalde
CONVOCATORIA DA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Castro Barreiro (Outros documentos, notificacións e informacións públicas, 27/03/2018)

Dª. Marina Cabaleiro Fernández, Presidente da Traída de Augas de Castro Barreiro, convócao á Asemblea Xeral Ordinaria que terá lugar no salón de actos do Centro Cultural e Social de Castro Barreiro o vindeiro Sábado día 7 de Abril de 2018, ás 20:30 horas en primeira convocatoria, e de non haber quórum suficiente, en segunda convocatoria, ás 21:00 horas do mesmo día, co seguinte 1º. Lectura e aprobación da acta anterior.2º. Presentación e aprobación, se procede, do estado de contas.3º. Explicación de obras realizadas e pendentes de realizar.4º. Altas e baixas de abonados.5º. Presentación da lista de Usuarios que teñen cotas pendentes de pago.6º. Elección da nova Dirección Administrativa (Xunta Directiva e Xurado). 7º. Rogos e preguntas Salceda de Caselas a 19 de marzo de 2018 – Dª. Eva Luz Sueira De la Muñoza
APROBACIÓN E EXPOSICIÓN PÚBLICA DO PADRÓN DO IMPOSTO SOBRE BENS INMOBLES DE CARACTERÍSTICAS ESPECIAIS (BICES)
ADMINISTRACIÓN LOCAL — Municipal — Marín (Recadación, 31/08/2018)

Por Resolución do Concelleiro delegado de Facenda do día 24.08.2018, foi aprobado o padrón fiscal correspondente ao concepto tributario Imposto sobre bens inmobles de características especiais (BICES). Os interesados poderán examinar o padrón fiscal e a lista cobratoria por un prazo de un mes contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte a aquel da finalización do prazo de exposición pública do correspondente padrón, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre os días 1 de setembro e 5 de novembro, procederase ao cobro en período voluntario das liquidacións anuais do Imposto sobre bens inmobles de natureza urbana (IBI) comprendidas na lista cobratoria a que se fixo referencia. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, La Caixa, Banco Santander, Banco Pastor, Banco Popular e Banco Sabadell, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de outubro de 2018, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Documento asinado electronicamente. A alcaldesa-presidenta María Pilar Ramallo Vázquez
APROBACIÓN INICIAL DO EXPEDIENTE DE MODIFICACIÓN DE CRÉDITOS NÚMERO 2/2018
ADMINISTRACIÓN LOCAL — Provincial — Deputación Provincial (Edictos xudiciais, 30/05/2018)

O Pleno da Deputación Provincial de Pontevedra na sesión ordinaria que tivo lugar o día 25 de maio de 2018, aprobou inicialmente o expediente de modificación de créditos número 02/2018, por importe total, a efectos de variacións por capítulos, de 2.478.087,07 euros, e que inclúe suplementos de créditos por importe total de 2.331.392,19 euros, créditos extraordinarios por importe total de 389.039,30 euros e baixas por anulación por importe global de 242.344,42 euros. De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público no Servizo de Contratación, Facenda e Patrimonio da Deputación Provincial de Pontevedra por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do TRLHL. O que se fai público para xeral coñecemento e efectos. Pontevedra, a 25 de maio de 2018. O deputado delegado O secretario Carlos López Font Carlos Cuadrado Romay
SELECCIÓN DE XUÍZ DE PAZ SUBSTITUTO, CONCELLO DA CAÑIZA
ADMINISTRACIÓN LOCAL — Municipal — Cañiza, A (Convocatorias Xuíz de Paz, 04/06/2018)

Ao abeiro do establecido na Lei Orgánica do Poder Xudicial, e co fin de proceder á elección de Xuíz de Paz Titular no Concello da Cañiza (Pontevedra), pola presente, anúnciase a apertura dun prazo de quince (15) días, que comezará a contar desde o seguinte ao da publicación do presente anuncio no BOP, para que os interesados que reúnan as condicións sinaladas no artigo 102 da citada Lei Orgánica poidan presentar as súas solicitudes. Na instancia correspondente, que irá dirixida ao Sr. Alcalde, deberán figurar o nome, apelidos, idade e domicilio do interesado, e xunto coa mesma deberá achegarse a seguinte documentación: Documento asinado electronicamente. O alcalde do Concello Miguel A. Domínguez Alfonso
CORRECCIÓN DE ERROS NA RELACIÓN DE PERSOAS ASPIRANTES ADMITIDAS E EXCLUÍDAS DO PROCESO SELECTIVO CONVOCADO PARA CUBRIR EN PROPIEDADE DÚAS PRAZAS DE TÉCNICA OU TÉCNICO AUXILIAR EN EDUCACIÓN DIÚRNA, QUENDA LIBRE
ADMINISTRACIÓN LOCAL — Provincial — Deputación Provincial (Persoal, oposicións, 04/05/2018)

No Boletín Oficial da provincia nº 82, do 27 de abril de 2018, publicouse a Resolución Presidencial nº 2018007537 de data 11 de abril de 2018 pola que se aproba a relación definitiva, designación do tribunal e datas de constitución e do primeiro exercicio do proceso selectivo convocado para cubrir dúas praza de técnica ou técnico auxiliar en Educación diúrna. Advertido un erro na relación de persoas aspirantes admitidas e excluídas, ó abeiro do establecido no artigo 109 da Lei 39/2015 de 1 de outubro, do procedemento administrativo común das Administracións Públicas, rectifícase dito anuncio, no senso que onde di: Debe dicir: Pontevedra, 27 de abril de 2018 O deputado delegado Asdo. Carlos López Font
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CONSERVACIÓN DE CONTADORES, CANON DA AUGA, COEFICIENTE DE VERTEDURA E SANEAMENTO
ADMINISTRACIÓN LOCAL — Municipal — Vilanova de Arousa (Recadación, 15/11/2018)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga e coeficiente de verteduras e saneamento, correspondente ao 3º trimestre de 2018, o citado padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Travesía Grupo Escolar, número 4, local 6, en horario de 10:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico–administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 10:00 a 13:30 horas, de luns a venres. Transcorrido o período voluntario de pago establecido, ata o 4 de xaneiro de 2019, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga e o coeficiente de vertedura, a vía de constrinximento será realizada pola consellería competente en materia de facenda da Xunta de Galicia. Vilanova de Arousa, a 7 de novembro de 2018. O alcalde Gonzalo Durán Hermida
PADRÓN ABONADOS, AGUA POLÍGONO INDUSTRIAL A REIGOSA 6º BIMESTRE 2017
ADMINISTRACIÓN LOCAL — Municipal — Ponte Caldelas (Recadación, 26/01/2018)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por O. G. P. O (Servicio Integral da Auga) correspondente ó 6º bimestre do ano 2017 (novembro-decembro 2017 ) en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente RESOLVO.1º.—Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 6º bimestre do ano 2017, que ascende á cantidade de: 2º.—Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello en días hábiles durante as horas de oficina e poidan face-las reclamacións que consideren oportunas, elevándose a definitivo con resolución das mesmas si as houbese.3º.—Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación economico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación 5º.—A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. O Alcalde Asdo.: Andrés Díaz Sobral Documento asinado electronicamente ao marxe
IN407A 2018/314-4, CONCESIÓN A UNIÓN FENOSA DISTRIBUCIÓN, S. A., PARA INSTALACIÓN ELÉCTRICA, NO LUGAR DE O COTO, CAMPAÑA, CONCELLO DE VALGA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 05/10/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 6 de setembro de 2018. O xefe territorial Ignacio Rial Santomé
APROBACIÓN PREZO PÚBLICO POR PARTICIPACIÓN NA COMPETICIÓN DEPORTIVA MARCHA BTT DE ARBO
ADMINISTRACIÓN LOCAL — Municipal — Arbo (Outros documentos, notificacións e informacións públicas, 06/02/2018)

A Xunta de Goberno Local na sesión ordinaria que tivo lugar o día 22 de xaneiro de 2018, adopto, entre outros, o seguinte acordo: “PRIMEIRO. Aprobar o seguinte prezo público por participación na competición deportiva municipal denominada “Marcha BTT de Arbo”: Será obxecto deste prezo público a participación na competición deportiva municipal denominada “Marcha BTT de Arbo” organizada e desenvolta polo Concello de Arbo. A obriga de pagamento do prezo público establecido nace dende o momento no que se formalice a inscrición na referida competición nos termos previstos no regulamento aprobada para a participación nesta actividade. O pagamento do prezo público deberá efectuarse mediante ingreso no número de conta bancario que figura no formulado de inscrición. A inscrición será no modelo facilitado polo Concello. Coa solicitude de inscrición correspondente deberá achegarse copia do xustificante de pagamento. Quedan obrigados ao pagamento dos prezos públicos regulados, as persoas e entidades que soliciten a inscrición nesta Marcha Dita obriga nace no momento da solicitude de participación na actividade e extinguirase co disfrute desta. A contía do prezo publico fíxase en 10 €.—por participante 5.1. Forma de pagamento Mediante ingreso no número de conta bancario que figura no formulario de inscrición.5.2. Baixas e devolucións a) Poderán solicitarse por escrito 20 días antes do inicio da competición, procedéndose á devolución da cantidade entregada a conta. En ningún caso se procederá á devolución do prezo pagado unha vez iniciada a prestación do servizo. b) Cando por causas non imputables ao obrigado ao pagamento do prezo público, non se desenrole a actividade, procederá a devolución do importe que corresponda, previa petición da persoa ou entidade interesada, acompañando a súa petición o orixinal do xustificante de pagamento ou recibo acreditativo do pagamento realizado. c) A débeda por prezos públicos poderán esixirse polo procedemento de constrinximento. No non previsto no presente texto regulador e que faga referencia á aplicación, xestión, liquidación, inspección e recadación deste prezo público, estarase ao disposto na Lei Xeral Tributaria e demais lexislación de carácter local e xeral que lles sexa de aplicación; en especial o Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e o Regulamento Xeral de Recadación e demais normativa concordante. Os presentes prezos públicos e o seu texto regulador entrarán en vigor o mesmo día da súa publicación no BOP. SEGUNDO. Procede a súa publicación no Boletín Oficial da Provincia.” Arbo, 24 de xaneiro de 2018. O alcalde Horacio Gil Expósito
APROBACIÓN INICIAL DE MODIFICACIÓN DA ORDENANZA DE TERRAZAS
ADMINISTRACIÓN LOCAL — Municipal — Grove, O (Ordenanzas e Regulamentos, 22/03/2018)

O Pleno desta corporación na sesión ordinaria que tivo lugar o 26 de febreiro de 2018 adoptou por unanimidade o seguinte acordo: PRIMEIRO. Aprobar inicialmente a modificación da Ordenanza reguladora da actividade de ocupación de terreos de uso público con mesas e outro mobiliario do Concello do Grove. SEGUNDO. Someter a dita modificación da ordenanza a información pública e audiencia aos interesados, coa publicación do anuncio no BOP e taboleiro de anuncios do Concello, polo prazo de 30 días para que poidan presentar reclamacións ou suxestións, que serán resoltas pola Corporación. De non presentarse reclamacións ou suxestións no mencionado prazo, considerarase definitivamente aprobada sen necesidade de acordo expreso do Pleno. TERCEIRO. Facultar ao Sr. alcalde – presidente para subscribir e asinar toda clase de documentos relacionados con este asunto. O Grove 14 de marzo de 2018 O alcalde-presidente José A. Cacabelos Rico ASINADO ELECTRONICAMENTE NA MARXE
RESOLUCIÓN MODIFICACIÓN PRESIDENTES EFECTIVOS Y VOGAIS DE COMISIÓNS INFORMATIVAS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 16/08/2018)

A Presidencia, en uso das facultades que lle confire a normativa local vixente, dita a seguinte O Pleno na súa sesión de 31 de xullo de 2018 tomou coñecemento da renuncia ó cargo de deputado de Ramiro Enrique Cusa Liscano. Resultando que a composición última das Comisións Informativas quedou establecida mediante Resolución Presidencial de 6 de abril de 2017 (núm.2017020351) e que así mesmo, mediante Resolución Presidencial de 23 de xullo de 2015 (núm.2015019745) designáronse Presidentes efectivos das mesmas, polo que agora, consecuencia da citada renuncia procede súa modificación. Considerando o disposto nos arts.125, c) do RD 2568/86, de 28 de novembro e 19 do Regulamento orgánico provincial.1.—Nomear Presidentas/es efectivas/os das seguintes Comisións Informativas a: Presidente efectivo: Jose Jorge Sandra Carmen Garrayo Orrios efectiva: María Monserrat Magallanes Álvarez Presidente efectivo: Carlos López Font 2.—Nomear novas/os vogais das seguintes Comisións Informativas ás/ós deputadas/os: Carlos López Font en substitución de Ramiro Enrique Cusa Liscano. Jose Aristides Frontini Sanchez Brunete en substitución de Carlos López Font. Carlos López Font en substitución de Bassam Woodhouse Rabasedas. Claudiu Adrian Viorel Cristian Fena Biddle en substitución de Ramiro Enrique Cusa Liscano. Jose Aristides Frontini Sanchez Brunete en substitución de Ramiro Enrique Cusa Liscano. Bassam Woodhouse Rabasedas en substitución de Ramiro Enrique Cusa Liscano. Carlos López Font en substitución de Ramiro Enrique Cusa Liscano. Jose Aristides Frontini Sanchez Brunete en substitución de Ramiro Enrique Cusa Liscano. Carlos López Font en substitución de Ramiro Enrique Cusa Liscano. Da presente resolución darase conta ó Pleno da primeira sesión que celebre, e ós interesados, publicándose no Boletín Oficial da Provincia, sen prexuízo da súa efectividade dende o día de hoxe. O que lle traslado para o seu coñecemento e demais efectos Pontevedra, 1 de agosto de 2018 O SECRETARIO